หลังจากรีิวิวร้าน FUJI ไปแล้ว  ถ้าไม่พูดถึงZEN ร้านอาหารญี่ปุ่นคู่แข่งเจ้าสำคัญก็ดูจะลำเอียงไปหน่อยนะ  ร้านอาหาร ZEN ก็เป็นร้านอาหารญี่ปุ่นขึ้นห้างที่ออกเมนูเจมาให้ลูกค้าลิ้มลองทุกปีเช่นกันค่ะ  ปีนี้ก็มีเมนูแปลกๆใหม่ๆเช่นเคย  แม้ว่าจำนวนเมนูจะน้อยเป็นรอง FUJI อยู่ก็ตาม

== ที่ตั้ง==
วันนี้แอมมาลองสาขาไกลบ้านหน่อยเนื่องจากมาทำธุระแถวระแวกนี้  ร้านอยู่ในห้างเซนทรัล ลาดพร้าวชั้น G บริเวณที่มีร้านอาหารเยอะๆ ไม่ไกลจากสุกี้ MK และ After you ค่ะ  เดินทางสะดวกด้วย MRT สถานีพหลโยธินจ้า

==บรรยกาศ==
ตกแต่งได้โล่งโปร่ง  โต๊ะไม่แน่นแออัดเหมือนร้าน fuji นะ  นั่งแล้วรู้สึกเป็นสัดเป็นส่วนกว่า มีโต๊ะประมาณ 20-30 โต๊ะค่ะ  รองรับลูกค้าได้พอควร  ไม่ต้องรอคิวนาน

==บริการ==
แอมไปทานช่วงเกือบ 11 โมงได้ค่ะ ทั้งร้านมีแขกนั่งประมาณ 3 โต๊ะ  เพราะเพิ่งเปิดได้ไม่นาน  อาหารค่อนข้างช้าเลยทั้งที่ลูกค้ายังไม่เยอะ  บางเมนูตามไปสองรอบกว่า 15-20 นาทีกว่าจะได้ทาน  พนักงานดูงงๆในโปรโมชั่นเรื่องบัตรสมาชิก  อันนี้ฝากไปปรับปรุงเพิ่มนะคะ 

==เมนูที่สั่ง==
วันนี้ไปลองเมนูเจสองชุดนะคะ

- Tofu stake set (~170บาท) ☆☆☆ เป็นชุดเสต็กเต้าหู้ มีซุป มีข้าวและผัดผักแกล้ม  เมนูนี้ใช้เต้าหู้เนื้อแข็งนำมาทอดหั่นเป็นลูกเต๋าแบบไม่ชุบแป้งทอด  แอมว่ารสซอสที่ผัดค่อนข้างเค็ม (ต้องทานกับข้าวเยอะๆถึงช่วยได้) และ กลิ่นน้ำมันงาค่อนข้างเหม็นหืนไปนิดนึงค่ะ  แต่โดยรวมก็โอเคใช้ได้ค่ะ แต่ส่วนตัวชอบเสต็กเต้าหู้ของฟูจิมากกว่า (เราชอบเต้าหู้นิ่มๆหน่อย)

- Inari sushi set (~230บาท) ☆☆☆☆ เป็นชุดข้าวปั้นมีสองแบบ  แบบมากิชิ้นเล็กๆจะเป็นข้าวห่ออโวคาโด แล้วโรยด้วยงา  ส่วนตัวแอมว่าพอโรยงาแล้วรู้สึกมันแห้งๆฝืดๆคอเวลาทานไปหน่อย  ถ้าไม่โรยจะปลื้มกว่า  ตัวข้าวปั้นที่ใช้ฟองเต้าหู้ต้มเค็มห่อ  แอมว่ารสมันหวานจัดไปหน่อย  เพราะฟองเต้าหู้มันก็หวานแล้ว  ตัวผักดองสีแดงด้านในก็หวานอีก (เป็นผักดองสีแดงที่ทานแกล้มในแกงกระหรี่ญี่ปุ่นอ่ะคะ) ใครไม่กินหวานอาจจะไม่ชอบ  แต่แอมชอบทานหวานเลยว่าโอเค  ทานกับอโวคาโด้ชิ้นโตกับยำสาหร่าย  อร่อยดี สั่งได้เลย

สรุป  
1) แอมว่าZEN จะเน้นราคาเมนูอาหารเจที่ค่อนข้างแพงกว่า FUJI  โดยถ้าเทียบที่เมนู  fuji จะมีเมนูราคาไม่ถึง 100 ให้เลือกอยู่เยอะพอตัว (ส่วนมากคือพวกมากิ/ของทานเล่น)  แต่ zen จะเน้นเยอะในราคา ร้อยปลายๆ ถึงสองร้อยต้นๆมากกว่า (แต่คุณภาพอาหารก็ดูดีสมราคา)  อันนี้คือแล้วแต่คนชอบเลยว่าชอบแนวไหน
2) จำนวนเมนูเจของ ZEN มีให้เลือกน้อยกว่า (ประมาณ1/3 ของ FUJI) 
3) ตอนนี้ไม่เสริฟชาเขียวฟรีแล้วแต่คิดแก้วรีฟิวต่อหัวที่ 30 บาท (ถ้าไปกินกันสามคนอัพค่าน้ำzen จะพุ่งแรงกว่า FUJI)

จากโดยรวมแอมขอเทใจให้ฟูจิมากกว่านิดนึงห่างกันหนึ่งดาวค่ะ :D
